О Б Я В Л Е Н И Е

Дирекции Природен парк „Витоша“, гр. София, на основание чл.10 а, ал.2 от ЗДСл и чл. 14 or Наредбата За провеждане на конкурсите за държавни служители и Заповед № 44 от 08.12.2016 г. на Дирекция Природен парк „Витоша“, обявява конкурс за длъжността:

„Младши горски инспектор” към Дирекция на Природен парк „Витоша“, гр. София – 1 щатна бройка

Брой работни места за който се обявява конкурса - 1 (едно) работно място.

І. Минималните и специфични изисквания, предвидени в нормативните актове за заемане на длъжността:

- Образователна степен – средно лесовъдско образование

- Професионален опит – не се изисква;

- Да отговаря на условията съгласно чл.30, ал.1. т.1. т.3-14 от Наредба №1 от 30.01.2012 г. за контрола и опазването на горските територии /ДВ. бр.11 от 07.02.2012г./

ІІ. Начинът за провеждане на конкурса:

- тест

- интервю

ІII. Необходими документи, място и срок за подаването им:

1. Необходимите документи:

Заявление за участие по образец - Приложение №2 към чл.17, ал.1 от Наредбата за провеждане на конкурсите за държавни служители (НПКДС);

Декларация по чл.17, ал.2, т.1 от НПКДС от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

Автобиография европейски формат - CV (подписана на всяка страница);

Копия от документи за образователно-квалификационна степен, документ в превод на български език, заверен по съответния ред, удостоверяващ, че дипломата се признава в България, ако е издаден от учебно заведения извън РБ;

Копия от съответните официални документи, доказващи професионален опит - трудова книжка, служебна книжка, документ в превод на български език, удостоверяващ извършване на дейност в чужбина (в случай, че кандидатът има подобен професионален опит);

Свидетелство за съдимост или съответен документ, удостоверяващо, че лицето не е осъждано за умишлено престъпление от общ характер;

Официален документ, издаден от орган на съдебната власт, удостоверяващ, че срещу лицето няма образувано наказателно производство за умишлено престъпление от общ характер;

Медицинско свидетелство от лечебно заведение, удостоверяващо, че лицето:

а)	не страда от психически разстройства;

б)	през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

Документ от районното управление на МВР по местоживеене, че през последните 3 години лицето не е настанявано два или повече пъти в заведение за отрезвяване по чл. 78, ал. 1 от Закона за МВР;

Документ от районния съд по местоживеене, удостоверяващ, че:

а)	срещу лицето няма наложени мерки за защита по Закона за защита от домашното насилие;

б)	лицето не е нарушавало обществения ред три или повече пъти, за което са му налагани административни наказания;

Копие от свидетелство за управление на моторно превозно средство;

Копие от документ за успешно завършен курс за безопасно боравене с огнестрелно оръжие;

Медицинско свидетелство.

Забележка: За участие в конкурс се допуска и лице което не е получил документа по т. 1.7 и т. 1.9, но представи документ, удостоверяващ, че лицето е подало заявление за издаването му.

Образци на Заявление за участие в конкурса, Декларация по чл.17, ал.2, т.1, от НПКДС, длъжностна характеристика, както и информация за провеждането на конкурса могат да бъдат получени всеки работен ден от 9:00 ч. до 12:00 часа и от 13:00 ч. до 17:00 часа в Дирекция на Природен парк „Витоша“, гр. София, ул. „Антим I“ №17, Национален парков информационен център.

Място и срок за подаване на документите:

Документите следва да бъдат представени в срок от 28 (двадесет и осем) дни от деня на публикуване на обявлението за провеждане на конкурса в регистъра по чл.61, ал.1 от Закона за администрацията, лично или чрез пълномощник (нотариално заверено пълномощно) в Дирекция на Природен парк „Витоша“, гр. София, ул. „Антим I“ №17, етаж 1, Национален парков информационен гр. София, ул. „Антим I” № 17, тел./факс 029895377, тел. 029805688 център, всеки работен ден от 9 до 12 часа и от 13 до 17 часа. Подаването на заявлението и приложенията към него се извършва на място, лично от всеки кандидат или чрез пълномощник (с предоставено нотариално заверено копие от пълномощното).

При подаване на документите кандидатът/представляващият го представя документ за самоличност, който се връща веднага. Заявления, подадени след изтичане на срока, не се регистрират.

При подаване на документите, на кандидатите ще се предоставя длъжностна характеристика за конкурсната длъжност.

Дирекция на Природен парк „Витоша“ не заплаща пътни разходи от местоживеене до месторабота.

IV. Общодостъпно място, за обявяване на списъците или други съобщения във връзка с конкурса:

Списъците или други съобщения във връзка с конкурса да се обявят на информационното табло в сградата на Дирекция на Природен парк „Витоша“, гр. София, ул. „Антим 1“ №17, на интернет страницата www.park-vitosha.org в сроковете, цитирани в Закона за държавния служител и Наредбата за провеждане на конкурсите за държавни служители.

V. Кратко описание на длъжността:

Длъжността Главен горски инспектор в Дирекция на Природен парк „Витоша“ е свързана с осъществяване на непосредствен контрол по прилагане на Закона за горите по отношение на всички дейности на територията на Природен парк „Витоша“, независимо от собствеността им, както и върху съхранението, транспортирането, преработването и ползването на дървесина и недървесни горски продукти. Осъществява контролните си функции под прякото ръководство на Директора на Дирекция Природен парк „Витоша“. Предотвратява и установява нарушения на Закон за горите, Закон за лова и опазване на дивеча, Закон за защитените територии, Закон за биологичното разнообразие, Закон за лечебните растения и подзаконовите нормативни актове свързани с дейността.

VI. Размерът на месечното възнаграждение за длъжността е 550,00 лв.